b'\n_START_ARTICLE_\nSamordna opptak\n_START_SECTION_\nHistorie\n_START_PARAGRAPH_\nH\xc3\xb8yere arbeidsledighet og en sterk vekst i antall s\xc3\xb8kere til h\xc3\xb8yere utdanning f\xc3\xb8rte sommeren 1990 til et stort arbeidspress p\xc3\xa5 de som administrerte de lokale opptakene. Mange s\xc3\xb8kte studieplasser flere steder i landet og lot v\xc3\xa6re \xc3\xa5 frasi seg plasser n\xc3\xa5r de fikk flere tilbud. Etterfylling av nye studenter fra ventelistene p\xc3\xa5gikk utover h\xc3\xb8sten etter at undervisningen hadde startet. Det var ogs\xc3\xa5 mye dobbeltarbeid i at flere saksbehandlet de samme papirene/vitnem\xc3\xa5lene for opptak til studier som helt eller delvis hadde like kvalifikasjonskrav og poengutregningsregler._NEWLINE_Et utvalg startet SO som et prosjekt i 1991 med effektivisering som m\xc3\xa5l. Prosjektet samlet frem til 1994 inn individbasert informasjon fra de lokale opptakene for utarbeidelse av statistikk. Samme \xc3\xa5r la styringsgruppen for samordna opptak frem sine forslag til innstillingen "Nasjonal opptaksmodell" (NOM) og i september besluttet departementet \xc3\xa5 iverksette NOM for regional h\xc3\xb8gskolesektor i henhold til styringsgruppens forlag. Fra 1995 (1997 for universitsstudiene) ble opptaksrangeringen sentralisert i SO slik at hver s\xc3\xb8ker maksimalt fikk ett tilbud om plass i f\xc3\xb8rste opptaksrunde. S\xc3\xb8knadsskjemaet ble i 1999 gjort nettbasert og fra 2008 var papirs\xc3\xb8knaden avskaffet. Fra ca. 2000 ble vitnem\xc3\xa5l overf\xc3\xb8rt fra datasystemene i videreg\xc3\xa5ende skoler slik at saksbehandling og poengutregning kunne skje mer automatisk og f\xc3\xa5 en presumptivt h\xc3\xb8yere kvalitet._NEWLINE_For en utfyllende fremstilling av utviklingen av Samordna opptak, se "Samordna opptak: Gevinst for hvem og hvordan", (side 134 - 159) av Arild Jansen og Einar S. L\xc3\xb8vdal i "Gevinstrealisering og offentlige IKT-investeringer", Leif Skiftenes Flak (red.), Universitetsforlaget 2012.\n_START_SECTION_\nOm det samordna opptaket\n_START_PARAGRAPH_\nSO \xc3\xa5pner hvert \xc3\xa5r 1. februar et felles s\xc3\xb8knadsskjema. S\xc3\xb8knadsfristen er 15. april mens noen grupper har frist 1. mars. P\xc3\xa5 s\xc3\xb8knaden f\xc3\xb8res inntil ti prioriterte studie\xc3\xb8nsker. Rundt 20. juli kj\xc3\xb8res hovedopptaket hvor ingen f\xc3\xa5r tilbud om plass til mer enn ett studium: sitt h\xc3\xb8yest prioriterte studie\xc3\xb8nske som han/hun er kvalifisert til og har nok poeng til etter en \xc2\xabstable match\xc2\xbb-algoritme. Studier med flere s\xc3\xb8kere enn plasser f\xc3\xa5r ventelister (k\xc3\xb8er). Senere p\xc3\xa5 sommeren og h\xc3\xb8sten tas flere inn derfra dersom mange nok fra hovedopptaket faller fra. Studier med for f\xc3\xa5 s\xc3\xb8kere deltar i opptak p\xc3\xa5 \xc2\xabLedige studieplasser\xc2\xbb (Det som tidligere het \xc2\xabRestetorget\xc2\xbb). Der kan nye s\xc3\xb8kere melde seg 20. juli og utover og senere f\xc3\xa5 tildelt ledige studieplasser etter \xc2\xabf\xc3\xb8rst til m\xc3\xb8lla\xc2\xbb-prinsippet. Samordna opptak tar kun opp til grunnstudier: for opptak til andre og tredje \xc3\xa5r s\xc3\xb8ker man lokalt til hvert l\xc3\xa6rested._NEWLINE_For effektivisering av opptaket er det ogs\xc3\xa5 innf\xc3\xb8rt felles opptaksregelverk for l\xc3\xa6restedene og de fleste s\xc3\xb8kerne saksbehandles kun hos ett l\xc3\xa6rested. Opptaksregelverket gir likevel rom for forskjellige poengregler og kvalifikasjonskrav p\xc3\xa5 en del studier._NEWLINE_For eksempel gir en god matematikkarakter fra videreg\xc3\xa5ende skole bedre uttelling p\xc3\xa5 ingeni\xc3\xb8r- enn p\xc3\xa5 spr\xc3\xa5kstudier. Noen studier har ogs\xc3\xa5 krav til fag p\xc3\xa5 vitnem\xc3\xa5let og krav til karakterer, f.eks. i studiene for \xc3\xa5 bli grunnskolel\xc3\xa6rer og sykepleier. Regelverket \xc3\xa5pner ogs\xc3\xa5 for bruk av opptakspr\xc3\xb8ver p\xc3\xa5 noen studier. For \xc3\xa5 n\xc3\xa5 politiske m\xc3\xa5l benyttes i en viss grad kvotering og tilleggspoeng av bestemte grupper. For eksempel avsettes et visst antall IT-studieplasser til kvinner, noen f\xc3\xa5 studier avsetter flere plasser til s\xc3\xb8kere med nord-norsk tilknytning og n\xc3\xa6r halvparten av studieplassene som tilbys gjennom Samordna opptak er avsatt til s\xc3\xb8kere som er 21 \xc3\xa5r eller yngre.\n_START_SECTION_\nNoen tall\n_START_PARAGRAPH_\nI 2007 s\xc3\xb8kte 92\xc2\xa0750 personer studieplass gjennom Samordna opptak. Av disse sendte 76\xc2\xa0936 n\xc3\xb8dvendig dokumentasjon og 69\xc2\xa0529 var kvalifiserte. Av de som fikk tilbud om plass i hovedopptaket fikk to av tre p\xc3\xa5 sitt h\xc3\xb8yeste prioriterte \xc3\xb8nske. Alle universiteter og vel 40 h\xc3\xb8gskoler deltar i SO. De tilbyr tilsammen rundt 1200 mulige studievalg._NEWLINE_I 2016 s\xc3\xb8kte 132 021\xc2\xa0personer h\xc3\xb8yere grunnutdanning gjennom Samordna opptak. Dette er cirka 4000 flere s\xc3\xb8kere enn i 2015, det vil si en \xc3\xb8kning p\xc3\xa5 3,2\xc2\xa0%.'